paragraph_text: Viktor Emanuel III. (tal. Vittorio Emanuele III) (Napulj, 11. studenog 1869. – Aleksandrija, Egipat, 28. prosinca 1947.), kralj Italije iz Kuće Savoja od 1900. do 1946. godine. Bio je i car Etiopije (1936. – 1943.) i kralj Albanije (1939. – 1943.). Premda nije podržavao fašizam, svojom je neodlučnom politikom pridonio Mussolinijevom usponu i preuzimanju vlasti. Nakon pada fašističkog režima i kapitulacije Italije 1943. godine, preuzeo je vlast u svoje ruke. Po završetku Drugog svjetskog rata, abdicirao je u korist svoga sina Umberta II. i otišao u izbjeglištvo, ali to nije spasilo monarhiju.